CELEX: 62009CA0034
Language: ro
Date: 2011-03-08 00:00:00
Title: Cauza C-34/09: Hotărârea Curții (Marea cameră) din 8 martie 2011 (cerere de pronunțare a unei hotărâri preliminare formulată de Tribunal du travail de Bruxelles — Belgia) — Gerardo Ruiz Zambrano/Office national de l'emploi (ONEM) (Cetățenia Uniunii — Articolul 20 TFUE — Acordarea, în temeiul dreptului Uniunii, a dreptului de ședere unui copil minor pe teritoriul statului membru a cărui cetățenie o are acest copil, independent de exercitarea prealabilă de către acesta a dreptului său de liberă circulație pe teritoriul statelor membre — Acordarea, în aceleași circumstanțe, a unui drept de ședere derivat în beneficiul ascendentului, resortisant al unui stat terț, care asigură întreținerea copilului minor — Consecințele dreptului de ședere al copilului minor asupra cerințelor care trebuie îndeplinite de ascendentul acestui minor, resortisant al unui stat terț, din perspectiva dreptului muncii)

30.4.2011   
            
            
               RO
            
            
               Jurnalul Oficial al Uniunii Europene
            
            
               C 130/2
            
         Hotărârea Curții (Marea cameră) din 8 martie 2011 (cerere de pronunțare a unei hotărâri preliminare formulată de Tribunal du travail de Bruxelles — Belgia) — Gerardo Ruiz Zambrano/Office national de l'emploi (ONEM)
   (Cauza C-34/09) (1)
   
   (Cetățenia Uniunii - Articolul 20 TFUE - Acordarea, în temeiul dreptului Uniunii, a dreptului de ședere unui copil minor pe teritoriul statului membru a cărui cetățenie o are acest copil, independent de exercitarea prealabilă de către acesta a dreptului său de liberă circulație pe teritoriul statelor membre - Acordarea, în aceleași circumstanțe, a unui drept de ședere derivat în beneficiul ascendentului, resortisant al unui stat terț, care asigură întreținerea copilului minor - Consecințele dreptului de ședere al copilului minor asupra cerințelor care trebuie îndeplinite de ascendentul acestui minor, resortisant al unui stat terț, din perspectiva dreptului muncii)
   2011/C 130/02
   Limba de procedură: franceză
   
      Instanța de trimitere
   
   Tribunal du travail de Bruxelles
   
      Părțile din acțiunea principală
   
   
      Reclamant: Gerardo Ruiz Zambrano
   
      Pârât: Office national de l'emploi (ONEM)
   
      Obiectul
   
   Cerere de pronunțare a unei hotărâri preliminare — Tribunal du travail de Bruxelles — Interpretarea articolelor 12, 17 și 18 din Tratatul de instituire a Comunității Europene, coroborate cu articolele 21, 24 și 34 din Carta drepturilor fundamentale — Acordarea dreptului de ședere unui cetățean al Uniunii pe teritoriul statului membru a cărui naționalitate o deține acest cetățean, independent de exercitarea prealabilă de către acesta a dreptului de a circula? — Acordarea, în aceleași circumstanțe, a unui drept de ședere derivat în beneficiul ascendentului, resortisant al unui stat terț, care asigură întreținerea unui copil minor deținător al naționalității unui stat membru, drept de care ar beneficia în orice caz dacă minorul și-ar fi exercitat dreptul de a circula? — Consecințele dreptului de ședere a copilului minor asupra cerințelor care trebuie îndeplinite de ascendentul acestui minor, resortisant al unui stat terț, în ceea ce privește dreptul muncii
   
      Dispozitivul
   
   Articolul 20 TFUE trebuie interpretat în sensul că se opune ca un stat membru, pe de o parte, să refuze unui resortisant al unui stat terț, care asigură întreținerea copiilor săi de vârstă mică, cetățeni ai Uniunii, șederea în statul membru de reședință al acestora din urmă și ai cărui cetățeni sunt și, pe de altă parte, să refuze respectivului resortisant al unui stat terț acordarea unui permis de muncă, în măsura în care astfel de decizii i-ar priva pe acei copii de beneficiul efectiv al esenței drepturilor corespunzătoare statutului de cetățean al Uniunii.
   
      (1)  JO C 90, 18.4.2009.